CELEX: 52018PC0574
Language: sl
Date: 2018-08-06
Title: Predlog SKLEP SVETA o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, glede pristopa Republike Hrvaške k Evropski uniji

EVROPSKA KOMISIJA
            Bruselj, 6.8.2018
            COM(2018) 574 final
            2018/0303(NLE)
            Predlog
            SKLEP SVETA
            o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, glede pristopa Republike Hrvaške k Evropski uniji
            
               
         
         
            
               OBRAZLOŽITVENI MEMORANDUM
            
            
               1.PREDMET UREJANJA PREDLOGA
            
            
               
                  Ta predlog se nanaša na sklep o stališču, ki se v imenu Evropske unije (v nadaljnjem besedilu: Unija) zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum)
                     1
                  , z namenom sprejetja sklepa Odbora SGP o pristopu Republike Hrvaške k Evropski uniji.
               
               
                  2.
                        OZADJE PREDLOGA
               
               
                  2.1
                        Vmesni sporazum o gospodarskem partnerstvu med Evropsko unijo in Srednjo Afriko
               
               
                  Cilj Sporazuma je vzpostaviti začetni okvir za celovit regionalni sporazum o gospodarskem partnerstvu, skladen s Sporazumom iz Cotonouja. Pogodbenico Srednjo Afriko do zdaj sestavlja Republika Kamerun. Sporazum se začasno uporablja od 4. avgusta 2014.
               
               
                  2.2
                        Odbor SGP
               
               
                  Odbor SGP je skupni institucionalni organ Sporazuma. V členu 92 Sporazuma je določeno, da je Odbor SGP odgovoren za upravljanje vseh področij, zajetih v Sporazumu, in izvajanje vseh nalog, navedenih v njem. Odbor SGP sprejema odločitve s soglasjem. Delovanje Odbora SGP je opisano v poslovniku
                     2
                  . 
               
               
                  2.3
                        Predvideni akt Odbora SGP
               
               
                  Odbor SGP mora na svoji četrti seji dne [datum] sprejeti sklep o pristopu Republike Hrvaške k Uniji (v nadaljnjem besedilu: predvideni akt). 
               
               
                  Člen 102 Sporazuma določa, da lahko Odbor SGP odloči o ukrepih o spremembah ali prehodnih ukrepih, ki bi bili potrebni glede pristopa novih držav članic k Uniji. 
               
               
                  Cilj predvidenega akta je vnos potrebnih sprememb v Sporazum zaradi pristopa Republike Hrvaške k Uniji.
               
               
                  Predvideni akt bo postal zavezujoč za pogodbenici v skladu s členom 102(3) Sporazuma, ki določa: „Pogodbenici proučita učinke pristopa novih držav članic Evropske unije na ta sporazum. Odbor SGP lahko odloči o prehodnih ukrepih ali potrebnih spremembah.“
               
               
                  3.
                        STALIŠČE, KI SE ZASTOPA V IMENU UNIJE
               
               
                  Republika Hrvaška je k Uniji pristopila 1. julija 2013, 8. novembra 2017 pa je pri Generalnem sekretariatu Sveta Evropske unije deponirala akt o pristopu k Sporazumu. Klavzula o pristopu iz člena 102(2) Sporazuma določa „avtomatičen pristop“ Hrvaške k Sporazumu z deponiranjem akta o pristopu. Za poznejše spremembe, potrebne zaradi pristopa, klavzula o pristopu določa sklep Odbora SGP.
               
               
                  Zato je primerno, da Unija določiti stališče, ki se zastopa v zvezi s sprejetjem predvidenega akta Odbora SGP o pristopu Republike Hrvaške k Sporazumu.
               
               
                  Temu osnutku sklepa Sveta je priložen osnutek sklepa, ki ga mora sprejeti Odbor SGP. 
               
               
                  Sporazum se na eni strani uporablja za ozemlja, na katerih se uporablja Pogodba o ustanovitvi Evropske unije (v nadaljnjem besedilu: PDEU), in pod pogoji, določenimi v navedeni pogodbi, ter na drugi strani za ozemlja držav podpisnic iz Srednje Afrike (Kamerun).
               
               
                  4.
                        Pravna podlaga
               
            
         
         
            
               
                  4.1
                        Postopkovna pravna podlaga
               
               
                  4.1.1
                        Načela
               
               
                  Člen 218(9) PDEU določa sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma.“
               
               
                  Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka po mednarodnem pravu, vendar je njihov „namen [...] odločilno vplivati na vsebino ureditve, ki jo [sprejme] zakonodajalec Unije“
                     3
                  .
               
               
                  4.1.2
                        Uporaba v obravnavanem primeru
               
               
                  Odbor SGP je organ, ustanovljen s Sporazumom.
               
               
                  Člen 102 Sporazuma o pristopu novih držav članic Unije določa, da lahko Odbor SGP sprejme prehodne ukrepe ali potrebne spremembe Sporazuma v primeru novega pristopa k Uniji.
               
               
                  Akt, ki naj bi ga sprejel Odbor SGP, je akt s pravnim učinkom. Predvideni akt bo v skladu s členom 102 Sporazuma zavezujoč po mednarodnem pravu, saj vsebuje spremembe mednarodnega sporazuma, ki že zavezuje Unijo.
               
               
                  Predvideni akt ne dopolnjuje ali spreminja institucionalnega okvira Sporazuma.
               
               
                  Postopkovna pravna podlaga za predlagani sklep je torej člen 218(9) PDEU.
               
               
                  4.2
                        Materialna pravna podlaga
               
               
                  4.2.1
                        Načela
               
               
                  Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se zastopa stališče v imenu Unije. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
               
               
                  4.2.2
                        Uporaba v obravnavanem primeru
               
               
                  Cilj in vsebina predvidenega akta se nanašata na trgovino in trgovinska vprašanja. Materialna pravna podlaga za predlagani sklep je torej člen 207 PDEU.
               
               
                  4.3
                        Sklep
               
               
                  Pravna podlaga za ta sklep Sveta je člen 207 PDEU v povezavi s členom 218(9) PDEU.
               
               
                  5.
                        OBJAVA PREDVIDENEGA AKTA
               
            
            
               Ker bo sklep Odbora SGP spremenil Sporazum, ga je treba po sprejetju objaviti v Uradnem listu Unije.
            
            
               2018/0303 (NLE)
            
         
         
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, glede pristopa Republike Hrvaške k Evropski uniji
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije (v nadaljnjem besedilu: PDEU) ter zlasti člena 207 in člena 218(9) Pogodbe,
            
            
               ob upoštevanju Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum)
                  4
               ,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum je bil v imenu Evropske unije (v nadaljnjem besedilu: Unija) sklenjen s Sklepom 2009/152/ES
                  5
                in se začasno uporablja od 4. avgusta 2014.
            
            
               (2)Pogodba o pristopu Republike Hrvaške k Uniji je bila podpisana 9. decembra 2011 in je začela veljati 1. julija 2013.
            
            
               (3)Republika Hrvaška je k Sporazumu pristopila 8. novembra 2017 z deponiranjem svojega akta o pristopu.
            
            
               (4)V skladu s členom 102 Sporazuma lahko Odbor SGP odloči o ukrepih o spremembah, ki bi lahko bili potrebni zaradi pristopa novih držav članic k Uniji.
            
            
               (5)Odbor SGP mora na svoji letni seji dne [datum] sprejeti sklep o potrebnih ukrepih o spremembah zaradi pristopa Republike Hrvaške k Uniji.
            
            
               (6)Primerno je določiti stališče, ki se v imenu Unije zastopa v Odboru SGP glede pristopa Republike Hrvaške k Uniji –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se na letni seji Odbora SGP, ustanovljenega s Sporazumom, dne [datum] zastopa v imenu Unije glede pristopa Republike Hrvaške k Uniji, temelji na osnutku sklepa, ki je priložen temu sklepu.
            
            
               Člen 2
            
            
               Sklep Odbora SGP se po sprejetju objavi v Uradnem listu Unije.
            
            
               Člen 3
            
         
         
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L 57, 28.2.2009, str. 2.
               
               
                  
                     (2)
                  
                        UL L 17, 21.1.2017, str. 46.
               
               
                  
                     (3)
                  
                        Sodba Sodišča z dne 7. oktobra 2014, Nemčija/Svet (OIV), C-399/12, ECLI:EU:C:2014:2258, točke 61–64.
               
               
                  
                     (4)
                  
                        UL L 57, 28.2.2009, str. 2.
               
               
                  
                     (5)
                  
                        UL L 57, 28.2.2009, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj,6.8.2018
            COM(2018) 574 final
            PRILOGA
            k
            predlogu sklepa Sveta
            o stališču, ki se v imenu Evropske unije zastopa v Odboru SGP, ustanovljenem z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani, glede pristopa Republike Hrvaške k Evropski uniji
            
               
         
         
            
               PRILOGA
            
            
               Osnutek 
            
            
               SKLEP št. …/2018 ODBORA SGP,
            
            
               ustanovljenega z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani,
            
            
               z dne [datum] 
            
            
               o pristopu Republike Hrvaške k Evropski uniji 
            
            
               ODBOR SGP JE –
            
            
               ob upoštevanju Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum), ki je bil podpisan 15. januarja 2009 v Bruslju in se začasno uporablja od 4. avgusta 2014, ter zlasti členov 100, 102 in 107 Sporazuma,
            
            
               ob upoštevanju Pogodbe o pristopu Republike Hrvaške k Evropski uniji (v nadaljnjem besedilu: Unija) in akta o pristopu k Sporazumu, ki ga je Republika Hrvaška deponirala 8. novembra 2017,
            
            
               ob upoštevanju naslednjega:
            
            
               (1)V skladu s Sporazumom in tem sklepom pogodbenico Srednjo Afriko sestavlja Republika Kamerun.
            
            
               (2)Sporazum se na eni strani uporablja za ozemlja, na katerih se uporablja Pogodba o ustanovitvi Evropske unije (v nadaljnjem besedilu: PDEU), in pod pogoji, določenimi v navedeni pogodbi, ter na drugi strani za ozemlje Republike Kamerun.
            
            
               (3)V skladu s členom 102(3) Sporazuma lahko Odbor SGP odloči o ukrepih o spremembah, ki bi lahko bili potrebni zaradi pristopa novih držav članic k Uniji –
            
            
               SPREJEL NASLEDNJI SKLEP:
            
            
               Člen 1
            
            
               Republika Hrvaška kot pogodbenica Sporazuma tako kot druge države članice Unije sprejme in upošteva besedila Sporazuma ter prilog, protokolov in izjav, priloženih Sporazumu.
            
            
               Člen 2
            
            
               Sporazum se spremeni: člen 107 se nadomesti z naslednjim:
            
            
               „Člen 107
            
         
         
            
               Verodostojna besedila
            
            
               Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna.“
            
            
               Člen 3
            
            
               Unija Republiki Kamerun pošlje različico Sporazuma v hrvaščini.
            
            
               Člen 4
            
            
               Določbe Sporazuma se uporabljajo za blago, ki je izvoženo iz Republike Kamerun v Republiko Hrvaško ali iz Republike Hrvaške v Republiko Kamerun in ki je v skladu s pravili o poreklu, ki veljajo na ozemljih pogodbenic Sporazuma, ter je bilo 4. avgusta 2014 v tranzitu ali začasni hrambi v carinskem skladišču ali v prosti coni v Republiki Kamerun ali v Republiki Hrvaški.
            
            
               V primerih iz odstavka 1 se odobri preferencialna obravnava, pod pogojem, da se carinskim organom države uvoznice v štirih mesecih od datuma začetka veljavnosti tega sklepa predloži dokazilo o poreklu, ki so ga naknadno izdali carinski organi države izvoznice.
            
            
               Člen 5
            
            
               Republika Kamerun se zavezuje, da v zvezi s pristopom Republike Hrvaške k Uniji ne bo vložila zahtevkov, zaprosil ali napotil ter da ne bo spremenila ali umaknila nobene koncesije na podlagi odstavka 6 člena XXIV in člena XXVIII Splošnega sporazuma o tarifah in trgovini (GATT) iz leta 1994 ali člena XXI Splošnega sporazuma o trgovini s storitvami (GATS).
            
            
               Člen 6 
            
            
               Ta sklep začne veljati na dan podpisa.
            
            
               Vendar se člena 3 in 4 uporabljata od 4. avgusta 2014.
            
            
               V xxx,
            
            
                     
                        Za Republiko Kamerun 
                     
                  
                  
                     
                        Za Evropsko unijo